**Postup na poukázanie 2 % z dane:**

**Zamestnanec**

1. Do **15. februára 2023** **požiadajte zamestnávateľa o vykonanie ročného zúčtovania zaplatených** preddavkov na daň a o vystavenie [**Potvrdenia o zaplatení dane z príjmov zo závislej činnosti**](https://www.jaslovensko.sk/files/jasr/partner/podporte-nas/dve-percenta/tlaciva/v2pv18-v1-1.pdf?v=1672861319).

2. Vyplňte tlačivo [**Vyhlásenie o poukázaní podielu zaplatenej dane z príjmov fyzickej osoby**](https://www.jaslovensko.sk/files/jasr/partner/podporte-nas/dve-percenta/tlaciva/2021-11-05_vyhla_v2pv21_1.pdf?v=1672860458)**.**

3. Do **30. apríla 2023** doručte obe tlačivá na daňový úrad podľa vášho bydliska.

**Povinnou prílohou „vyhlásenia“ je**

* [**Potvrdenia o zaplatení dane z príjmov zo závislej činnosti**](https://www.jaslovensko.sk/files/partner/podporte-nas/dve-percenta/tlaciva/v2pv18-v1-1.pdf), ktoré daňovníkovi vydá zamestnávateľ na predpísanom tlačive.
* [**Potvrdenie o vykonávaní dobrovoľníckej činnosti**](https://www.jaslovensko.sk/dve-percenta/ziadost-vystavenie-potvrdenia/), ak poukazujete podiel vo výške 3 % zaplatenej dane.

**Fyzická osoba**

Ak ste **fyzická osoba**, ktorá sama podáva daňové priznanie:

1. Vyplňte v Daňovom priznaní pre fyzické osoby kolónky na poukázanie 2 % z dane z príjmu.

2. Daňové priznanie k dani z príjmov za zdaňovacie obdobie roku 2022 je fyzická osoba povinná podať v lehote do **31. marca 2023 (resp. v predĺženej lehote na podanie daňového priznania, t. j. do 30. 06. 2023 alebo 30. 09. 2023).**

**Právnická osoba**

Ak ste **právnická osoba**:

1. Vyplňte v Daňovom priznaní pre právnické osoby **kolónky na poukázanie 2%** z dane z príjmu.

2. Lehota na podanie daňového priznania k dani z príjmov právnických osôb za zdaňovacie obdobie roka 2022 uplynie **31. marca 2023 (resp. v predĺženej lehote na podanie daňového priznania, t. j. do 30. 06. 2023 alebo 30. 09. 2023)**

**Ako darovať 3 % z dane**

Ak fyzická osoba alebo zamestnanec vykonával v kalendárnom roku 2022 dobrovoľnícku činnosť pre neziskovú organizáciu (ľubovoľnú) najmenej v počte 40 hodín, môže poukázať až 3 % z podielu zaplatenej dane. O uvedenej skutočnosti nezisková organizácia vydá fyzickej osobe [**Potvrdenie o výkone dobrovoľníckej činnosti**](https://www.jaslovensko.sk/dve-percenta/ziadost-vystavenie-potvrdenia/)a tá ho priloží k Vyhláseniu o poukázaní podielu zo zaplatenej dane, resp. Daňovému priznaniu.